Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni mitandao ya kisasa inayotumiwa kila pembe ya dunia ili kurahisisha kazi.
Kwanza kabisa tungeanza na faida ya teknolojia katika shule za sekondari. Katika shule za sekondari teknolojia imeleta manufaa mengi kwa upande wa masomo. Wanafunzi wengi 
hutumia kompyuta katika masomo yao ili kuweza kujua mengi. Vilevile imewafanya wanafunzi wengi kuimarika katika elimu kwa kutumia teknolojia. 
Walimu pia hutumia teknolojia kuchapisha mitihani ya wanafunzi wao kwani imeleta manufaa makubwa na urahishaji wa kazi shuleni.Vile vile teknolojia imefanya wanafunzi pamoja na wanalimu kufanya kazi zao na kumaliza kazi zao kwa wepesi na haraka. Kwani wanafunzi wanapotumia kompyuta huweza kujuwa mengi kwani inawaletea habari kamili na zaidi wasizojuwa.
Kwa upande mwingine teknolojia imeleta madhara mengi kwa wanafunzi. Kwanza kabisa imewafanya wanafunzi kuwa wavivu katika kazi zao. Imewafanya pia kutotumia akili zao kwa undani kwani wanapotumia teknolojia kama vile kompyuta huwa na habari zote.
Hivyo basi wanafunzi wengi hukimbilia kwenye kompyuta na kufanya kazi zao haraka haraka. Imewafanya kuzembea katika masomo vilevile kuangalia picha mbaya mbaya zisizofaa kwa wanafunzi. Isitoshe vitabu pia ni mojawapo ya teknolojia ambapo hapo awali watu walikuwa hawatumii vitabu ilhali sasa wanafunzi hutumia vitabu vya kila aina na vilivyochorwa picha mbaya mbaya. 
Imewafanya wanafunzi kuharibika sana kwa kufuatilia teknolojia ya kisasa. Walimu huonelea kuwa ni urahishaji wa masomo kwa wanafunzi lakini pia wanafunzi huzembea sana. Teknolojia pia imewafanya wanafunzi kutofuatilia sana masomo ya vitabu na uandikaji kwani huonelea ni rahisi kutumia kompyuta badala ya kuandika na kuhifadhi kwa matumizi ya baadae ilhali kompyuta zinaweza kufutika na kukosa kusoma baadae.
Vilevile walimu wengi hutumia simu zaoza mkononi ili kufundishia wanafunzi hivyo basi imeathiri kwasababu wakati mwingine simu huisha moto na wanafunzi kukosa masomo kwani baadhi ya walimu hawaandiki  Notes" bali hutumia simu zao. 
Kwa upande mwingine wanafunzi wengi hutumia simu zao kuingia "Facebook, Twitter" na makundi mengine mengi kwenye simu na hivyo huwaathiri kwasababu wengi wao hukosa kufikiria masomo na kufuatilia sana mambo ya kiteknolojia na hivyo huwafanya wanafunzi haswa wa sekondari kuzorota masomoni.
Wakati mwingine wanafunzi hukosa kusoma somo la kutumia tarakilishi au kompyuta kwa ukosefu wa umeme na hivyo huwafanya wanafunzi kulikosa somo hilo mpaka umeme utakapo rudi na hivyo huwafanya wanafunzi kutoendelea masomoni.